Komisijos reglamentas (EB) Nr. 2882/2000
2000 m. gruodžio 27 d.
iš dalies keičiantis Reglamentą (EB) Nr. 2331/97 dėl specialių sąlygų už tam tikrus kiaulienos produktus skiriant eksporto grąžinamąsias išmokas
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1975 m. spalio 29 d. Tarybos reglamentą (EEB) Nr. 2759/75 dėl bendro kiaulienos rinkos organizavimo [1] su paskutiniais pakeitimais, padarytais Reglamentu (EB) Nr. 1365/2000 [2], ypač į jo 13 straipsnio 12 dalį ir 22 straipsnį,
kadangi:
(1) Komisijos reglamentu (EB) Nr. 2331/97 [3] su paskutiniais pakeitimais, padarytais Reglamentu (EB) Nr. 739/98 [4], nustatomi kokybės kriterijai, kurių reikia laikytis skiriant eksporto grąžinamąsias išmokas už tam tikrus kiaulienos produktus.
(2) 1987 m. gruodžio 17 d. Komisijos reglamentas, nustatantis žemės ūkio produktų, kuriems skiriamos eksporto grąžinamosios išmokos, nomenklatūrą [5], su paskutiniais pakeitimais, padarytais Reglamentu (EB) Nr. 2425/2000 [6], sudaro kiaulienos produktų, už kuriuos galima skirti eksporto grąžinamąsias išmokas, sąrašą.
(3) Reglamento (EB) Nr. 2331/97 I priede pateikiamus produktų kodus reikia suderinti su paskutiniais Reglamento (EEB) Nr. 3846/87 pakeitimais, o siekiant veiksmingiau panaudoti turimus išteklius, KN kodu 16010091 klasifikuojamiems produktams, kuriuose nėra paukštienos, reikia nustatyti aukštesnius kokybės kriterijus.
(4) Šiame reglamente numatytos priemonės atitinka Kiaulienos vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Su Reglamento (EB) Nr. 2331/97 I priedo produktų kodu 16010091 susiję įrašai yra keičiami šio dokumento priedo įrašais.
2 straipsnis
Šis reglamentas įsigalioja kitą dieną po jo paskelbimo Europos Bendrijų oficialiajame leidinyje.
Jis įsigalioja nuo 2001 m. sausio 1 dienos.
Šis reglamentas yra privalomas visas ir taikomas visose valstybėse narėse.
Priimta Briuselyje, 2000 m. gruodžio 27 d.